અમદાવાદ: બાંગ્લાદેશથી કુમળી વયની છોકરીઓને ભોળવીને અમદાવાદમાં લાવીને દેહ વેપારના ધંધામાં ધકેલવા માટે કાર્યરત ગેંગને સોલા પોલીસે ઝડપી લીધી છે. બાંગ્લાદેશથી ખરીદેલી ત્રણ 12 થી 15 વર્ષની સગીરાઓને લગ્ન કરવાની લાલચ આપીને અમદાવાદ લાવવામાં આવી હતી અને ત્યાર બાદ ગુજરાતના અનેક શહેરમાં તેમને દેહ વેપાર માટે મોકલવામાં આવતી હતી. સગીરાઓએ દેહ વેપાર કરવાનો ઇન્કાર કરતાં આરોપીઓએ પકડ વડે તેમના નખ ખેંચી લેવાની ધમકી આપી હતી. જે પૈકી આરોપીઓએ એક સગીરાનો નખ ખેંચી લીધો હોવાની વિગતો પોલીસ વિભાગે આપી છે. આ સિવાય તેમને લોખંડના દંડાથી માર માર્યો હોવાનું પણ ખુલ્યું છે.